437.43 REGOLAMENTI DWAR IR-RIKONOXXIMENT REĊIPROKU TAL-KWALIFIKI TA’ KIRURGI VETERINARJI L-AVVIŻ LEGALI 257 tal-2004, kif emendat bl-Avviżi Legali 89 tal-2008, 234 tal-2013 u 270 tal-2016. L-AVVIŻ LEGALI 257 tal-2004, kif emendat bl-Avviżi Legali 89 tal-2008, 234 tal-2013 u 270 tal-2016. 1. Titolu u bidu fis-seħħ. (1) It-titolu ta’ dawn ir-regolamenti hu Regolamenti dwar ir-Rikonoxximent Reċiproku tal-Kwalifiki ta’ Kirurgi Veterinarji. (2) Dawn ir-regolamenti għandhom jidħlu fis-seħħ f’dik id-data li l-Ministru responsabbli għas-Servizzi Veterinarji jista’ b’avviż fil-Gazzetta jistabbilixxi, u jistgħu jiġu hekk stabbiliti dati differenti għal għanijiet differenti u disposizzjonijiet differenti ta’ dawn ir-regolamenti. 2. Tifsir. Emendat: A.L.270 tal-2016. F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- (i) " applikant" tfisser kull persuna minn Stat Membru li tapplika lill-Kunsill għall-awtorizzazzjoni biex teżerċita l-professjoni f’Malta; (ii) " applikazzjoni" tfisser talba ppreżentata minn applikant biex jeżerċita l-professjoni f’Malta; (iii) Kap. 437. Kap. 437. "l-Att" tfisser l-Att dwar is-Servizzi Veterinarji; (iv) " awtorità kompetenti", dwar- (a) xi dokument, ċertifikat, diploma jew kwalifika jew attestament ta’ livell ta’ kompetenza; jew (b) perjodu ta’ esperjenza professjonali, tfisser l-awtorità, korp jew persuna fi Stat Membru awtorizzata taħt il-leġislazzjoni jew prattika stabbilita ta’ dak l-Istat li għandha toħroġ, tagħti jew tirrikonoxxi tali dokument, ċertifikat, diploma jew kwalifika, jew attestament ta’ livell ta’ kompetenza, jew tiċċertifika perjodu ta’ esperjenza professjonali; (v) "diploma" tinkludi grad; (vi) "ŻEE" tfisser iż-Żona Ekonomika Ewropea; (vii) " Sistema Ewropea għall-Akkumulazzjoni u t-Trasferiment ta’ Krediti" jew "krediti ECTS" tfisser is-sistema ta’ krediti għall-edukazzjoni għolja użata fiż-Żona Ewropea ta’ Edukazzjoni Għolja; (viii) "persuna li ghandha in-nazzjonalitaà" tfisser li persuni li għandhom nazzjonalitaà fl-Istati Membri tal-Komunitaà Ewropea u tinkludi ukoll persuni li għandhom nazzjonalità fl-Istati taż-ŻEE u fl-Isvizzera; (ix) " kwalifiki" tfisser il-kwalifiki miksuba fl-Istati Membri, kif ukoll dawk miksuba fl-Istati taż-ŻEE u l-Isvizzera; (x) " Stat Membru" tfisser Stat li huwa membru ta' l-Unjoni Ewropea; (xi) Kap. 460. Kap. 460. " it-Trattat" għandha l-istess tifsira mogħtija bl-artikolu 2 ta’ l-Att dwar l-Unjoni Ewropea; (xii) " Unjoni Ewropea" tfisser l-Unjoni Ewropea msemmija fit-Trattat; (xiii) Kap. 437. Kap. 437. " il-Kunsill " jfisser il-Kunsill tal-Kirurgi Veterinarji skond kif imniżżel fl-artikolu 39 ta’ l-Att dwar is-Servizzi Veterinarji. 3. Rikonoxximent ta’ kwalifiki formali li jissodisfaw ir-regolament 4 u drittijiet akwiżiti (1) Il-Kunsill għandu jirrikonoxxi d-diplomi, ċ-ċertifikati u provi oħrajn ta’ kwalifiki formali mogħtija lil ċittadini ta’ Stati Membri minn awtorità kompetenti skond ir-regolament 4 u kif imsemmija fl-Iskeda I, billi jagħti lil dawn il-kwalifiki, l-istess effett f’Malta bħal dawk mogħtija mill-Kunsill proprju, fejn għandu x’jaqsam mad-dritt li jwettqu u jeżerċitaw attivitajiet ta’ Kirurgu Veterinarju. Fejn diploma, ċertifikat jew xi evidenza oħra ta’ kwalifiki formali, bħal ċertifikat ta’ l-eżami ta’ l-Istat fil-Mediċina Veterinarja mogħti mill-awtorità kompetenti abbażi tas-sejbiet tal-bord ta’ l-eżami ta’ l-Istat kompetenti, kien maħruġ qabel l-implimentazzjoni tad-Direttiva tal-Kunsill ta’ l-Unjoni Ewropea 78/1027/KEE fl-Istat Membru inkwistjoni, il-kwalifiki meħtieġa għandhom jakkumpanjaw ċertifikat mill-awtoritajiet ikkonċernati mill-pajjiż minn fejn dan ikun ġie maħruġ. Dan għandu jgħid li huwa konformi ma’ l-artikolu 1 tad-Direttiva tal-Kunsill ta’ l-Unjoni Ewropea 78/1027/KEE. (2) Fil-każ ta’ persuni li għandhom nazzjonalitaà fl-Istati Membri u li għandhom diplomi, ċertifikati u evidenza oħra ta’ kwalifiki formali li ma jissodisfawx kull rekwiżit ta’ taħriġ minimu mniżżel fl-artikolu 1 tad-Direttiva tal-Kunsill ta’ l-Unjoni Ewropea 78/1027/KEE, fl-Istat Membru inkwistjoni, kull Stat Membru għandu jirrikonoxxi, bħala prova suffiċjenti, lid-diplomi, ċertifikati u kull evidenza oħra ta’ kwalifiki formali fil-mediċina veterinarja mogħtija mill-Istati Membri qabel l-implimentazzjoni tad-Direttiva tal-Kunsill ta’ l-Unjoni Ewropea 78/1027/KEE, li huwa akkumpanjat minn ċertifikat li jgħid li dawk li kienu effettivament u skond il-liġi mdaħħla fl-attivitajiet inkwistjoni għal mill-anqas tliet snin konsekuttivi waqt il-ħames snin qabel id-data ta’ meta jinħareġ iċ-certifikat. (3) Diplomi veterinarji li huma mogħtija lill-persuni b’nazzjonalità fl-Istati Membri minn Stati Membri u li ma jissodisfawx ir-rekwiżiti minimi ta’ taħriġ kollha, skond kif hemm mniżżel fl-artikolu 1 tad-Direttiva tal-Kunsill ta’ l-Unjoni Ewropea 78/1027/KEE għandu jkun trattat bħala diplomi li jissodisfaw ir-rekwiżiti li ġejjin jekk - (a) hemm evidenza ta’ tħarriġ li kienet mlestija qabel l-implimentazzjoni tad-Direttiva msemmija - (i) għall-Belġju, Danimarka, Ġermanja, Franza, Irlanda, Lussemburgu, il-Pajjiżi Baxxi u r-Renju Unit: 21 ta’ Diċembru 1980; (ii) għall-Greċja: 1 ta’ Jannar 1981; (iii) għall-Italja: 1 ta’ Jannar 1985; (iv) għall-Ispanja u l-Portugal: 1 ta’ Jannar 1986; (v) għall-Awstrija, Finlandia, Svezja, Norveġja u Islanda: 1 ta’ Jannar 1994; (vi) għall-Leichtenstein: 1 ta’ Mejju 1995; (vii) għall-Iżvizzera: 1 ta’ Ġunju 2002; (viii) għar-Republika Ċeka, Estonia, Ċipru, Latvia, Litwanja, Ungerija, Poland, Slovakja u Slovenja: 1 ta’ Mejju 2004. (b) jew, hemm evidenza ta’ tħarriġ li kien kompletat wara iżda li beda qabel l-implimentazzjoni tad-Direttiva msemmija, u fi kull każ, jekk-(i) huma akkumpanjati minn ċertifikat li jgħid li dawk li għandhom dawn iċ-ċertifikati ġew sew effettivament kif ukoll legalment mdaħħla fl-attivitajiet inkwistjoni fi Stat Membru għal ta’ l-anqas tliet snin konsekuttivi waqt il-ħames snin qabel l-għotja ta’ dan iċ-ċertifikat. (ċ) Is-Servizzi Veterinarji għandhom jeżaminaw il-każijiet l-oħra ta’ persuni li għandhom nazzjonalitaà u lid-diplomi veterinarji tagħhom jgħidu li t-tħarriġ kien mogħti fit-territorju ta’ l-Istati partikolari fi żmien meqjus jew qabel li dan l-Istat isir Stat Membru. (d) Fil-kaz ta’ persuni li għandhom nazzjonalità fl-Istati Membri u li għandhom diplomi, ċertifikati jew xi evidenza oħra ta’ kwalifiki formali fi mediċina veterinarja li ġew mogħtija minn, jew it-tħarriġ ta’ liema beda f’dik li qabel kienet iċ-Ċekożlovakkja qabel l-ewwel ta’ Jannar 1993, kull Stat Membru għandu jirrikonoxxi dawn id-diplomi veterinarji, ċertifikati u xi evidenza oħra ta’ kwalifiki formali bħala prova suffiċjenti meta l-awtoritajiet tar-Repubblika Ċeka jgħidu li dawk il-kwalifiki għandhom, fit-territorju tagħhom, u huma bl-istess mod validi bħall-kwalifiki Ċekożlovakkifi mediċina veterinarja dwar l-aċċess għall-professjoni veterinarji u l-prattika tagħha. Din l-attestazzjoni għandha tkun akkumpanjata minn ċertifikat maħruġ mill-istess awtoritajiet li jgħid li dawk il-persuni li għandhom in-nazzjonalità fl-Istati Membri ġew legalment u b’mod effetiv mqabbda fl-attività inkwistjoni fit-territorju tar-Repubblika Ċeka għal mill-anqas tliet snin konsekuttivi waqt dawk il-hamessnin qabel id-data ta’ ħruġ taċ-ċertifikat. (e) Fil-kaz ta’ persuni li għandhom nazzjonalità fl-Istati Membri u li għandhom diplomi, ċertifikati jew xi evidenza oħra ta’ kwalifiki formali fi mediċina veterinarja li ġew mogħtija minn, jew it-tħarriġ ta’ liema beda f’dik li qabel kienet l-Unjoni Sovjetika qabel l-20 ta’ Awissu 1991, kull Stat Membru għandu jirrikonoxxi dawn id-diplomi veterinarji, ċertifikati u xi evidenza oħra ta’ kwalifiki formali bħala prova suffiċjenti meta l-awtoritajiet tar-Repubblika ta’ l-Estonia jgħidu li dawk il-kwalifiki għandhom, fit-territorju tagħhom, u huma bl-istess mod validi bħall-kwalifiki ta’ l-Estonja fi mediċina veterinarja dwar l-aċċess għall-professjoni veterinarji u l-prattika tagħha. Din l-attestazzjoni għandha tkun akkumpanjata minn ċertifikat maħruġ mill-istess awtoritajiet li jgħid li dawk il-persuni li għandhom in-nazzjonalità fl-Istati Membri ġew legalment u b’mod effetiv mqabbda fl-attivitaà inkwistjoni fit-territorju tar-Repubblika ta’ l-Estonja għal mill-anqas ħames snin konsekuttivi waqt dawk is-sebas nin qabel id-data ta’ ħruġ taċ-ċertifikat. (f) Fil-kaz ta’ persuni li għandhom nazzjonalità fl-Istati Membri u li għandhom diplomi, ċertifikati jew xi evidenza oħra ta’ kwalifiki formali fi mediċina veterinarja li ġew mogħtija minn, jew it-tħarriġ ta’ liema beda f’dik li qabel kienet l-Unjoni Sovjetika qabel l-21 ta’ Awissu 1991, kull Stat Membru għandu jirrikonoxxi dawn id-diplomi veterinarji, ċertifikati u xi evidenza oħra ta’ kwalifiki formali bħala prova suffiċjenti meta l-awtoritajiet tal-Latvja jgħidu li dawk il-kwalifiki għandhom, fit-territorju tagħhom, u huma bl-istess mod validi bħall-kwalifiki tal-Latvja fi mediċina veterinarja dwar l-aċċess għall-professjoni veterinarja u l-prattika tagħha. Din l-attestazzjoni għandha tkun akkumpanjata minn ċertifikat maħruġ mill-istess awtoritajiet li jgħid li dawk il-persuni li għandhom in-nazzjonalità fl-Istati Membri ġew legalment u b’mod effetiv mqabbda fl-attività kwistjoni fit-territorju tal-Latvia għal mill-anqas tliet snin konsekuttivi waqt dawk il-ħames snin qabel id-data ta’ ħruġ taċ-ċertifikat. (g) Fil-kaz ta’ persuni li għandhom nazzjonalità fl-Istati Membri u li għandhom diplomi, ċertifikati jew xi evidenza oħra ta’ kwalifiki formali fi mediċina veterinarja li ġew mogħtija minn, jew it-tħarriġ ta’ liema beda f’dik li qabel kienet l-Unjoni Sovjetika qabel l-11 ta’ Marzu 1990, kull Stat Membru għandu jirrikonoxxi dawn id-diplomi veterinarji, ċertifikati u xi evidenza oħra ta’ kwalifiki formali bħala prova suffiċjenti meta l-awtoritajiet tal-Litwanja jgħidu li dawk il-kwalifiki għandhom, fit-territorju tagħhom, u huma bl-istess mod validi bħall-kwalifiki tal-Litwanja fi mediċina veterinarja dwar l-aċċess għall-professjoni veterinarji u l-prattika tagħha. Din l-attestazzjoni għandha tkun akkumpanjata minn ċertifikat maħruġ mill-istess awtoritajiet li jgħid li dawk il-persuni li għandhom in-nazzjonalità fl-Istati Membri ġew legalment u b’mod effettiv mqabbda fl-attività kwistjoni fit-territorju tal-Litwanja għal mill-anqas tliet snin konsekuttivi waqt dawk il-ħames snin qabel id-data ta’ ħruġ taċ-ċertifikat. (h) Fil-kaz ta’ persuni li għandhom nazzjonalità fl-Istati Membri u li għandhom diplomi, ċertifikati jew xi evidenza oħra ta’ kwalifiki formali fi mediċina veterinarja li ġew mogħtija minn, jew it-tħarriġ ta’ liema beda f’dik li qabel kienet iċ-Ċekożlovakkja qabel l-1 ta’ Jannar 1993, kull Stat Membru għandu jirrikonoxxi dawn id-diplomi veterinarji, ċertifikati u xi evidenza oħra ta’ kwalifiki formali bħala prova suffiċjenti meta l-awtoritajiet ta’ l-Islovakkja jgħidu li dawk il-kwalifiki għandhom, fit-territorju tagħhom, u huma bl-istess mod validi bħall-kwalifiki ta’ l-Islovakkja fi mediċina veterinarja dwar l-aċċess għall-professjoni veterinarja u l-prattika tagħha. Din l-attestazzjoni għandha tkun akkumpanjata minn ċertifikat maħruġ mill-istess awtoritajiet li jgħid li dawk il-persuni li għandhom in-nazzjonalità fl-Istati Membri ġew legalment u b’mod effettiv i mqabbda fl-attività inkwistjoni fit-territorju ta’ l-Islovakkja għal mill-anqas tliet snin konsekuttivi waqt dawk il-ħames snin qabel id-data ta’ ħruġ taċ-ċertifikat. (i) Fil-kaz ta’ persuni li għandhom nazzjonalità fl-Istati Membri u li għandhom diplomi, ċertifikati jew xi evidenza oħra ta’ kwalifiki formali fi mediċina veterinarja li ġew mogħtija minn, jew it-tħarriġ ta’ liema beda fil-Jugoslavja qabel l-25 ta’ Ġunju 1991, kull Stat Membru għandu jirrikonoxxi dawn id-diplomi Veterinarji, ċertifikati u xi evidenza oħra ta’ kwalifiki formali bħala prova suffiċjenti meta l-awtoritajiet ta’ l-Islovenja jgħidu li dawk il-kwalifiki għandhom, fit-territorju tagħhom, u huma bl-istess mod validi bħall-kwalifiki ta’ l-Islovenja fi mediċina veterinarja dwar l-aċċess għall-professjoni veterinarja u l-prattika tagħha. Din l-attestazzjoni għandha tkun akkumpanjata minn ċertifikat maħruġ mill-istess awtoritajiet li jgħid li dawk il-persuni li għandhom in-nazzjonalità fl-Istati Membri ġew legalment u b’mod effettiv i mqabbda fl-attività inkwistjoni fit-territorju ta’ l-Islovenja għal mill-anqas tliet snin konsekuttivi waqt dawk il-ħames snin qabel id-data ta’ ħruġ taċ-ċertifikat. 4. Ħ tiġiet għal rikonoxximent. Emendat: A.L.270 tal-2016. (1) Il-Kunsill għandu jeħtieġ li persuni li jixtiequ li jwettqu u jeżerċitaw il-professjoni ta’ kirurgu veterinarju għandu jkollhom diploma, ċertifikat jew provi oħra ta’ kwalifiki formali fil-mediċina veterinarja kif imsemmija fl-Iskeda I, li tiżgura li ma tul il-perjodu ta’ taħri ġ komplet l-applikant kiseb: (a) għarfien adegwat tax-xjenzi li fuqhom huma bbażati l-attivitajiet tal-kirurgu veterinarju u tad-dritt tal-Unjoni Ewropea relatat ma’ dawk l-attivitajiet; (b) għarfien adegwat tal-istruttura, il-funzjonijiet, l-imġiba u l-bżonnijiet fiżjoloġiċi tal-annimali, kif ukoll il-ħiliet u l-kompetenzi meħtieġa għat-trobbija, l-għalf, il-benesseri, ir-riproduzzjoni u l-iġjene b’mod ġenerali tagħhom; (ċ) il-ħiliet u l-kompetenzi kliniċi, epidemjoloġiċi u analitiċi meħtieġa għall-prevenzjoni, id-dijanjosi u t-trattament tal-mard tal-annimali, inklużi l-anestesija, il-kirurġija mhux settika, u l-mewt mingħajr uġiegħ, kemm meqjusa flimkien kemm fi gruppi, inkluż għarfien speċifiku tal-mardiet li jistgħu jiġu trasmessi lill-bnedmin; (d) għarfien, ħiliet u kompetenzi adegwati għall-mediċina preventiva, inklużi kompetenzi fir-rigward ta’ mistoqsijiet u ċertifikazzjoni; (e) għarfien adegwat tal-iġjene u t-teknoloġija involuti fil-produzzjoni, fabbrikazzjoni u tqegħid fiċ-ċirkolazzjoni tal-ikel tal-annimali jew l-ikel li joriġina mill-annimali maħsuba għall-konsum mill-bniedem, inkluż il-ħiliet u l-kompetenzi meħtieġa għall-fehim u l-ispjegazzjoni tal-prattiki tajba f’dan ir-rigward; (f) l-għarfien, il-ħiliet u l-kompetenzi meħtieġa għall-użu responsabbli u raġjonevoli ta’ prodotti mediċinali veterinarji, sabiex jiġu trattati l-annimali u tiġi żgurata s-sikurezza tal-katina tal-ikel u l-protezzjoni tal-ambjent. (2) Taħriġ veterinarju ta’ dan it-tip għandu jikkonsisti f’minimu ta’ ħames snin ta’ tagħlim teoriku u prattiku full-timeli barra minn hekk jistgħu jiġu espressi b’numru ekwivalenti ta’ krediti ECTS, mogħti f’università, f’istitutuzzjoni ta’ edukazzjoni ogħla rikonoxxuta li għandha status ekwivalenti, jew taħt is-superviżjoni ta’ università, u għandu jinkludi mill-anqas is-suġġetti msemmija fl-Iskeda II. (3) Sabiex jiġi aċċettat għal dan it-taħriġ il-kandidat għandu jkollu diploma jew ċertifikat li jintitolah li jidħol fl-universitajiet jew fl-istituzzjonijiet ta’ edukazzjoni ta’ livell ogħla rikonoxxuti li għandhom l-istatus ekwivalenti fi Stat Membru għal kors ta’ studju konċernat. (4) Xejn f’dawn ir-regolamenti ma għandu jippreġudika kull faċilità li tista’ tingħata skond il-liġi, regolamenti jew disposizzjonijiet amministrattivi f’Malta li jagħtu l-awtorità lil min għandu diplomi, ċertifikati jew provi oħra ta’ kwalifiki formali li ma nkisbux fi Stat Membru, li jwettqu u jeżerċitaw l-attivitajiet ta’ kirurgu veterinarju f’Malta. (5) Skond dawn ir-regolament il-Kunsill għandu jirrikonoxxi awtomatikament kwalifiki mogħtija fl-Istat i mniżżla fl-Iskeda Iinkluż kull Stat Membru ta’ l-Unjoni Ewropea u l-Istati taż-ŻEE u l-Isvizzera. Iktar minn hekk, kwalifiki minn pajjiż terz li huma meqjusa ekwivalenti għal dawk mogħtija f’Malta u fl-Istat i mniżżla fl-Iskeda I, jistgħu jkunu rikonoxxuti wara verifiki mill-Kunsill. 5. Rikonoxximent ta’ kwalifiki formali li ma jaqblux mal-kwalifiki li jistgħu jiġu speċifikati mill-Ministru. Fil-każ ta’ ċittadini ta’ Stati Membri li d-diplomi, ċertifikati u provi oħra ta’ kwalifiki formali tagħhom bħala kirurgi veterinarji ma jaqblux mal-kwalifiki jew titoli kif imsemmija fl-Iskeda I, il-Kunsill għandu jirrikonoxxi bħala prova biżżejjed id-diplomi, ċertifikati u provi oħra ta’ kwalifiki formali mogħtija minn dawk l-Istati Membri, flimkien ma’ ċertifikat maħruġ mill-awtorità kompetenti. Iċ-ċertifikat għandu jiċċertifika lid-diplomi, ċertifikati u provi oħra ta’ kwalifiki formali bħala kirurgu veterinarju jkunu ngħataw wara taħriġ skond ir-regolament 4, u li jitqiesu mill-Istat Membru litahom bħala ekwivalenti għal dawk imsemmija fl-Iskeda I. 6. (1) Mingħajr preġudizzju għad-disposizzjonijiet tar-regolament 14, il-Kunsill għandu jiżgura li ċ-ċittadini ta’ Stati Membri li jissodisfaw il-kondizzjonijiet stabbiliti fir-regolamenti 3 u 5 ikollhom d-dritt jużaw it-titolu legali akkademiku tagħhom jew, fejn ikun adatt, il-forma qasira tiegħu li ġej mill-Istat Membru ta’ l-oriġini tagħhom jew, fl-Istat Membru li jiġu minnu, fil-lingwa ta’ dak l-Istat. Il-Kunsill jista’ jeħtieġ li dan it-titolu jkollu wara jhl-isem u l-post ta’ l-istabbiliment jew il-bord ta’ eżamilitah. (2) Jekk it-titolu akkademikuwżat fl-Istat Membru ta’ oriġini, jew fl-Istat Membru li minnu jiġi l-applikant, jista’ jitħawwad f’Malta ma’ titolu li jeħtieġ taħriġ addizzjonali li l-applikant ma jkunx għamel, il-Kunsill jista’ jeħtieġ li din il-persuna tuża t-titolu wżat fl-Istat Membru ta’ l-oriġini jew fl-Istat Membru li minnutiġi, fikliem adatt li għandu jiġi indikat mill-Kunsill. 7. Prova ta’ karattru tajjeb. (1) Billi skond l-artikolu 43(3)(d) ta' l-Att, il-Kunsill jeħtieġ mill-persuni li qed japplikaw, prova ta’ karattru tajjeb meta jibdew għall-ewwel darba attivitajiet ta’ kirurgi veterinarji, il-Kunsill għandu jaċċetta bħala prova biżżejjed, fejn għandhom x’jaqsmu ċittadini ta’ Stati Membri, ċertifikat maħruġ minn awtorità kompetenti ġudizzjarja jew amministrattiva fl-Istat Membru ta’ oriġini jew fl-Istat Membru li minnu jiġi l-applikant, li jattesta li l-ħtiġiet ta’ l-Istat Membru dwar il-karattru tajjeb, biex ikun jista’ jibda’ l-attivitajiet inkwistjoni jkunu ġew milħuqa. (2) Fejn l-Istat Membru ta’ oriġini, jew l-Istat Membru li minnu jiġi l-applikant ma jkunx jeħtieġ prova ta’ karattru tajjeb minn persuni li jixtiequ jibdew l-attivitajiet inkwistjoni għall-ewwel darba, il-Kunsill jista’ jeħtieġ miċ-ċittadini ta’ l-Istat Membru ta’ oriġini jew, mill-Istat Membru li minnu jiġi l-applikant, estratt mill-fedina penali jew, fin-nuqqas ta’ dan, dokument ekwivalenti maħruġ minn awtorità kompetenti ġudizzjarja jew amministrattiva fl-Istat Membru ta’ l-oriġini jew fl-Istat Membru li minnu jiġi l-applikant. (3) Jekk il-Kunsill ikollu tagħrif dettaljat ta’ kwistjoni serjali ġrat barra minn Malta u li x’aktarx tolqot l-attivitajiet konċernati li jibdew isiru f’Malta, il-Kunsill jista’ jinforma lill-Istat Membru ta’ l-oriġini jew l-Istat Membru li minnu jiġi l-applikant. (4) L-Istat Membru ta’ oriġini jew l-Istat Membru li minnu jiġi l-applikant għandu jivverifika l-eżattezza tal-fatti. Il-korpi li jkunu kontroparti f’dak l-Istat għandhom huma stess jiddeċiedu dwar in-natura u l-miżura ta’ l-investigazzjoni li għandha ssiru għandhom jinfurmaw lill-Kunsill b’kull azzjoni ta’ konsegwenza li jieħdu fejn għandhom x’jaqsmu ċ-ċertifikati jew id-dokumenti li jkunu ħarġu. (5) Il-Kunsill għandu jiżgura l-kunfidenzjalità ta’ l-informazzjoni mgħoddija. 8. L-azzjoni dixxiplinarja. (1) Fejn ikun hemm każijiet ta’ kondotta professjonali ħażina ta’ ċertu gravità jew kundanna minħabba reati kriminali, l-Istat Membru ta’ oriġini, jew l-Istat Membru li minnu jiġi l-applikant, għandu jgħaddi lill-Kunsill l-informazzjoni kollha neċessarja li għandha x’taqsam ma’ miżuri jew azzjoni dixxiplinarja ta’ natura professjonali jew amministrattiva meħuda fir-rigward ta’ l-applikant jew kull piena kriminali imposta fuq u waqt li jeżerċita l-professjoni tiegħu fl-Istat Membru ta’ l-oriġini jew fl-Istat Membru li minnu jkun ġie. (2) Jekk il-Kunsill ikollu tagħrif dettaljat dwar kwistjoni serjali ġrat f’pajjiż li mhux Malta u li x’aktarx tolqot t-tkomplija ta’ l-attivitajiet ikkonċernati f’Malta, il-Kunsill għandu jinforma lill-Istat Membru ta’ l-oriġini, jew l-Istat Membru li minnu jkun ġej l-applikant. (3) L-Istat Membru ta’ l-oriġini jew l-Istat Membru li minnu jiġi l-applikant għandu jivverifika l-eżattezza tal-fatti. Il-korpi li jkunu kontroparti f’dak l-Istat għandhom huma stess jiddeċiedu dwar in-natura u l-miżura ta’ l-investigazzjoni li għandha ssiru għandhom jinfurmaw lill-Kunsill b’kull azzjoni ta’ konsegwenza li jieħdu fejn għandha x’taqsam l-informazzjoni li huma jkunu għaddew skond is-sub regolament (1). (4) Il-Kunsill għandu jiżgura l-kunfidenzjalità ta’ l-informazzjoni mgħoddija. (5) Applikant għandu jkun soġġett għall-azzjoni dixxiplinari minħabba f’xi żball li jikkommetti fid-dijanjożi u, jew, kura li jagħti f’Malta. 9. Stat ta’ saħħa tajba sew fiżika sew mentali. (1) Fejn skond l-artikolu 43(3)(e) ta’ l-Att, il-Kunsill jeħtieġ li persuna li qed tapplika għal warrant Fejn skond l-artikolu 43(3)(eikollha stat ta’ saħħa tajba sew fiżika sew mentali, il-Kunsill għandu jaċċetta bħala prova biżżejjed ta’ dan, il-preżentazzjoni tad-dokument meħtieġ fl-Istat Membru ta’ l-oriġini, jew fl-Istat Membru li minnu jiġi l-applikant. (2) Fejn l-Istat Membru ta’ l-oriġini jew l-Istat Membru li minnu jiġi l-applikant ma jimponix xi ħtiġiet ta’ din in-natura fuq dawk li jixtiequ jwettqu jew jeżerċitaw l-attivitajiet ta’ kirurgi veterinarji, il-Kunsill għandu jaċċetta minn dak l-applikant ċertifikat maħruġ minn awtorità medika kompetenti f’dak l-Istat li jikkorrispondi għal ċertifikati maħruġa f’Malta. 10. Il-limitu ta’ żmien għall-preżentazzjoni tad-dokumenti. Id-dokumenti maħruġa skond ir-regolamenti 7, 8 u 9 ma jistgħux jiġu ppreżentati iktar minn tliet xhur wara d-data tal-ħruġ tagħhom. 11. Deċiżjonijiet dwar ir-regolamenti 7, 8 u 9. (1) Il-proċedura għall-awtorizzazzjoni biex l-applikant jibda attivitajiet ta’ kirurgi veterinarji, skond ir-regolamenti 7, 8 u 9 għandha tiġi kompluta kemm jista’ jkun malajru mhux iktar tard minn tliet xhur wara l-preżentazzjoni tad-dokumenti kollha li għandhom x’jaqsmu ma’ dik il-persuna, mingħajr preġudizzju għal xi dewmien li jirriżulta minn kull appell li jista’ jsir mal-għeluq ta’ din il-proċedura. (2) Fil-każijiet imsemmija fir-regolament 7) u fir-regolament 8), talba għal eżami mill-ġdid għandha tissospendi l-perjodu stabbilit fis-sub regolament (1). (3) L-Istat Membru li ġie kkonsultat għandu jagħti r-risposta tiegħu fi żmien tliet xhur. Jekk dan ma jsirx, il-Kunsill jista’ jieħu azzjoni bħala konsegwenza ta’ l-għarfien dettaljat tiegħu dwar il-każ serju involut. (4) Malli jirċievi r-risposta jew fi tmiem il-perjodu, il-Kunsill għandu jkompli bil-proċedura msemmija fis-sub regolament (1). 12. (1) Il-Kunsill għandu wkoll jeżamina d-diplomi, ċ-ċertifikati u provi oħra ta’ kwalifiki formali fil-qasam tal-kirurġija veterinarja miksuba mill-applikant ’il barra minn xi Stat Membru, f’każijiet meta dawk id-diplomi, ċ-ċertifikati u provi oħra ta’ kwalifiki forma li jkunu ġew rikonoxxuti fi Stat Membru, kif ukoll jeżamina provi ta’ taħriġ magħmulu, jew, esperjenza professjonali. (2) Il-Kunsill għandu jagħti d-deċiżjoni tiegħu fi żmien tliet xhur mid-data li fiha l-applikant jippreżenta l-applikazzjoni tiegħu flimkien ma’ dokumentazzjoni sħiħali ssostni dan. (3) Meta l-applikazzjoni tiġi miċħuda, il-Kunsill ikun obbligat jagħti r-raġunijiet għad-deċiżjoni tiegħu. (4) Kap. 451. Kap. 451. L-applikanti għandu jkollhom id-dritt ta’ l-appell quddiem il-Bord ta’ l-Appelli dwar ir-Rikonoxximent Reċiproku ta’ Kwalifiki stabbilit skond l-artikolu 7 ta’ l-Att dwar ir-Rikonoxximent Reċiproku ta’ Kwalifiki. 13. (1) L-applikant għandu jeżerċita servizzi temporanji fil-qasam tal-kirurġija veterinarja, bl-istess drittijiet u obbligi ta’ kirurgi veterinarji li jeżerċitaw il-professjoni tagħhom f’Malta; b’mod partikolari għandu jkun soġġett għal regoli ta’ kondotta ta’ natura professjonali jew amministrattiva li japplikaw f’Malta. (2) Fejn il-Kunsill jaddotta miżura li timxi mas-subregolamenti (3) u (4) jew isir jaf b’fatti li jmorru kontra dawk id-disposizzjonijiet, għandu minnufih jinforma lill-korp li jkun kontroparti fl-Istat Membru fejn l-applikant hu stabbilit. (3) Il-Kunsill jista’ jeħtieġ li l-applikant jagħmel dikjarazzjoni minn qabel fuq is-servizzi li ser jeżerċita fejn jinvolvu żjara temporanja f’Malta. Il-Kunsill jista’ fil-każijiet kollha jeħtieġ kirurgu veterinarju stabbilit fi Stat Membru ieħor biex jipprovdi dikjarazzjoni minn qabel ta’ l-eżerċizzju ta’ servizzi f’forma ta’ preskrizzjoni jew ta’ ċertifikati veterinarji li ma jinvolvux l-eżami ta’ l-annimali. (4) Il-Kunsill li jeħtieġ dik id-dikjarazzjoni minn qabel għandu jieħu l-passi neċessarji biex jipprovdi l-possibiltà li d-dikjarazzjoni ssir, fejn hu xieraq, għal numru ta’ servizzi li ser jiġu eżerċitati fl-istess reġjun wieħed u fir-rigward ta’ reċipjent wieħed jew aktar f’perjodu stabbilit ta’ mhux iktar minn sena: Iżda f’każijiet ta’ urġenza, din id-dikjarazzjoni tista’ ssir kemm jista’ jkun malajr wara li s-servizzi jkunu ġew eżerċitati. (5) Skond id-disposizzjonijiet ta’ dan ir-regolament, il-Kunsill jista’ jeħtieġ li l-applikant iġib wieħed jew iktar dokumenti li jkun fihom l-informazzjoni li ġejja- (a) id-dikjarazzjoni imsemmija fis-sub regolament (3); (b) ċertifikat li jgħid li l-applikant qiegħed jeżerċita skond il-liġi l-attivitajiet inkwistjoni fl-Istat Membru fejn ikun stabbilit; (ċ) ċertifikat li l-applikant ikollu wieħed jew aktar diplomi, ċertifikati jew provi oħra ta’ kwalifiki formali xierqa għall-eżerċizzju tas-servizzi inkwistjoni u li tkun saret referenza għalihom f’dawn ir-regolamenti. (6) Id-dokumenti msemmija fis-sub regolament (5) ma jistgħux jiġu ppreżentati iktar minn tnax il-xahar wara d-data tal-ħruġ tagħhom. (7) Fejn il-Kunsill iċaħħad b’mod permanenti jew temporanju, għalkollox jew inparti, ċittadin Malti jew ta’ Stat Membru stabbilit f’Malta mid-dritt li jeżerċita waħda mill-attivitajiet ta’ kirurgi veterinarji, iċ-ċittadin għandu, skond kif ikun adatt, jiżgura li jirtira b’mod temporanju jew permanent iċ-ċertifikat imsemmi fis-sub regolament (5)(b). 14. Użu ta’ titolu profesjonali. Ċittadini ta’ Stati Membri li jissodisfaw il-kondizzjonijiet imsemmija fir-regolamenti 3 u 5 għandhom jużaw it-titolu professjonali f’Malta u l-forma fil-qasir tiegħu. 15. Informazzjoni mogħtija lill-applikanti. (1) Il-Kunsill għandu jieħu l-miżuri neċessarji biex jgħin lil kull applikant biex jikseb l-informazzjoni fuq il-leġislazzjoni veterinarja u fuq l-etika professjonali li teżisti f’Malta. (2) L-applikanti jistgħu jiksbu l-informazzjoni neċessarja miċ-Ċentru Malti għal Rikonoxximent ta’ Kwalifiki u ta’ Informazzjoni taħt l-artikolu 6 ta’ l-Att dwar ir-Rikonoxximent Reċiproku ta’ Kwalifiki. Fejn applikanti jixtiequ jistabbilixxi ruħhom hawn Malta, il-Kunsill jista’ jeħtieġ li jagħmlu kuntatt ma’ dan iċ-Ċentru. (3) Il-Kunsill għandu jiżgura li, fejn hu xieraq, l-applikanti jiksbu, fl-interess tagħhom stess u dak tal-klijenti tagħhom, l-għarfien lingwistiku meħtieġ biex jeżerċitaw il-professjoni tagħhom f’Malta. 16. Awt entiċità tal-provi tal-kwalifiki formali. Fejn jeżisti dubju raġonevoli, il-Kunsill jista’ jeħtieġ mingħand awtoritajiet kompetenti ta’ Stat Membru li jikkonfermaw l-awtentiċità tad-diplomi, ċertifikati u provi oħra ta’ kwalifiki formali mogħtija f’dak l-Istat Membru u li hemm imsemmija fir-regolament 3 u kif imsemmija fl-Iskeda I, kif ukoll konferma tal-fatt li l-applikant issodisfa l-ħtiġiet ta’ taħriġ imsemmija fir-regolament 4. 17. (1) Wara l-miżuri transizzjonali mogħtija lill-Italja taħt l-artikolu 1(5) tad-Direttiva tal-Kunsill ta’ l-Unjoni Ewropea 78/1027/KEE, kull pajjiż li jospita għandu jkun awtorizzat li jirrikjedi lil dawk li għandhom id-diplomi, ċertifikati u evidenza oħra formali bħala kirurgi veterinarji mogħtija mill-Italja wara taħriġ mibdi qabel l-1 ta’ Jannar 1985 li d-diplomi tagħhom, ċertifikati u evidenza oħra ta’ kwalifiki forma li jkunu akkumpanjati minn ċertifikat li jgħid li effettivament u legalment ġew ingaġġati fl-attivitajiet tal-kirurgu veterinarju għal mill-anqas tliet snin konsekuttivi matul il-ħames snin qabel id-data tal-ħruġ taċ-ċertifikat, sakemm id-diploma, ċertifikat jew kull prova ta’ kwalifiki forma li tkun akkumpanjata miċ-ċertifikat maħruġ mill-awtoritajiet kompetenti Taljani li jgħid li t-taħriġ sar skond ir-rekwiżiti mniżżla fl-artikolu 1(5) tad-Direttiva tal-Kunsill ta’ l-Unjoni Ewropea 78/1027/KEE u l-Anness ta’ l-istess Direttiva. (2) Fil-kaz ta’ persuni li għandhom nazzjonalità fl-Istati Membri u li għandhom diplomi, ċertifikati jew xi evidenza oħra ta’ kwalifiki formali fi mediċina veterinarja li ġew mogħtija minn, jew it-tħarriġ ta’ liema beda fl-Estonja qabel id-data ta’ dħul, kull Stat Membru għandu jirrikonoxxi dawn id-diplomi veterinarji, ċertifikati u xi evidenza oħra ta’ kwalifiki formali bħala prova suffiċjenti jekk ikun akkumpanjat minn ċertifikat li jgħid li dawk il-persuni li għandhom nazzjonalità fl-Istati Membri ġew effetivament u legalment mqabbdin fl-attività inkwistjoni fl-Estonja għal ta’ l-anqas ħames snin konsekuttivi waqt is-seba’ snin qabel id-data ta’ ħruġ taċ-ċertifikat.